**Iepirkuma komisijas 2018.gada 21.februāra komisijas sēdē sniegtā**

**atbilde uz uzdotajiem jautājumiem par**

**konkursa procedūras ar sarunām “A korpusa otrās kārtas būvdarbu veikšanu”,**

**ID Nr. PSKUS 2018/2, 1. posma kandidātu atlases nolikumu**

**Jautājums:**

Nolikuma 4.5.2. punktā ir šāda norāde - \*Kandidāts vienu vai vairākus speciālistus drīkst piedāvāt tikai uz vienu no Nolikuma 4.5.2.1. – 4.5.2.9.punktā minētajām speciālistu pozīcijām. Lūdzu precizēt, vai Kandidāts drīkst piedāvāt vienu speciālistu uz vairākām nolikuma 4.5.2.1. – 4.5.2.9. punktā minētajām speciālistu pozīcijām vai nedrīkst?

**Atbilde:**

Saskaņā ar konkursa procedūras ar sarunām Nolikuma 4.5.2. punktu, kandidāts vienu vai vairākus speciālistus drīkst piedāvāt tikai uz vienu no Nolikuma 4.5.2.1. – 4.5.2.9.punktā minētajām speciālistu pozīcijām, līdz ar to kandidāts vienu speciālistu uz vairākām Nolikuma 4.5.2.1. – 4.5.2.9. punktā minētajām speciālistu pozīcijām piedāvāt nedrīkst.

**Jautājums:**

Nolikuma 4.5.2.4. – 4.5.2.9. punktā pie iesniedzamajiem dokumentiem ir šāda prasība: (b)apliecinātu kopiju no būvdarbu žurnāla, t.sk. būvdarbu žurnāla titullapas sadaļas “Vispārīgās ziņas” un “Galvenā būvuzņēmēja, darbuzņēmēja (t.sk. speciālo darbu veicēju), darbu atbildīgo vadītāju kvalifikācijas saraksts, vai citus pieredzi apliecinošus dokumentus, kas tiek izdoti saskaņā ar speciālista mītnes valsts likumdošanu, ja darbi tika veikti ārvalstī.

\*Šajā punktā norādītās dokumentu kopijās esošo informāciju var apliecināt *arī ar alternatīviem dokumentiem*.

Ņemot vērā to, ka būvdarbu žurnāli visbiežāk tiek glabāti pie objektu Pasūtītājiem un objekta apakšuzņēmējiem tie nav pieejami, lūdzam pasūtītāju atļaut Kandidātiem būvdarbu žurnāla kopijas vietā piedāvājumā, kā alternatīvu dokumentu iesniegt segto darbu pieņemšanas aktus. Norādām, ka Ministru kabineta 2014.gada 19.augusta noteikumu Nr.500 “Vispārīgie būvnoteikumi” 5. pielikuma 3. punktā ir noteikts, ka, ja objektā būvdarbus veic vairāki būvdarbu veicēji, būvdarbu žurnālā tiek apkopoti dati arī par tādiem darbiem, kurus izpilda atsevišķu būvdarbu veicēji, aizpildot noteiktas žurnālu sadaļas vai noformējot segto darbu un nozīmīgo konstrukciju pieņemšanas aktus.

**Atbilde:**

Konkursa procedūras ar sarunām Nolikuma 4.5.2.4.- 4.5.2.9.punktā ir izvirzīts minimālais profesionālais kvalifikācijas apjoms sertificētajiem speciālistiem, kurus kandidātam ir jāpiesaista, un par kuriem ir jāsniedz informācija pieteikuma ietvaros, ievērojot Nolikumā noteikto kārtību, lai iepirkuma komisija varētu pārliecināties par speciālistu profesionālās kvalifikācijas apjomu atbilstoši Nolikumā noteiktajai prasībai.

Ievērojot minēto, tai skaitā, ņemot vērā, ka Nolikuma 4.5.2.4.- 4.5.2.9. punktā ir sniegta papildu atzīme, ka:

“\*Šajā punktā norādītās dokumentu kopijās esošo informāciju var apliecināt arī ar alternatīviem dokumentiem”,

kandidāts profesionālās kvalifikācijas apliecināšanai ir tiesīgs iesniegt arī alternatīvus dokumentus (kā šajā gadījumā minētie segto darbu akti), bet tikai un vienīgi ar nosacījumu, ja minētie alternatīvie dokumenti ļauj viennozīmīgi pārliecināties par Nolikumā izvirzīto prasību izpildi.